VILNIAUS MIESTO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL TRIJŲ SUFORMUOTŲ KITOS PASKIRTIES KOMERCINIŲ OBJEKTŲ STATYBOS IR (AR) VIENBUČIŲ IR DVIBUČIŲ GYVENAMŲJŲ NAMŲ STATYBOS NAUDOJIMO BŪDO ŽEMĖS SKLYPŲ IŠ FIZINIŲ IR JURIDINIŲ ASMENŲ PIRKIMO EKONOMINIO IR SOCIALINIO PAGRINDIMO APRAŠO TVIRTINIMO

2021 m. gegužės 13 d. Nr. 30-1305/21

Vilnius

Vadovaudamasi Lietuvos Respublikos Vyriausybės 2017 m. gruodžio 13 d. nutarimu
Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo tvirtinimo“ patvirtinto Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo 17 punktu,

t v i r t i n u Trijų suformuotų kitos paskirties komercinių objektų statybos ir (ar) vienbučių ir dvibučių gyvenamųjų namų statybos naudojimo būdo žemės sklypų iš fizinių ir juridinių asmenų pirkimo ekonominio ir socialinio pagrindimo aprašą (pridedama).

Administracijos direktorė	Lina Koriznienė

PATVIRTINTA

Vilniaus miesto savivaldybės

administracijos direktoriaus

2021 m. gegužės 13 d.

įsakymu Nr. 30-1305/21

TRIJŲ SUFORMUOTŲ KITOS PASKIRTIES KOMERCINIŲ OBJEKTŲ STATYBOS

IR (AR) VIENBUČIŲ IR DVIBUČIŲ GYVENAMŲJŲ NAMŲ STATYBOS NAUDOJIMO BŪDO ŽEMĖS SKLYPŲ IŠ FIZINIŲ IR JURIDINIŲ ASMENŲ PIRKIMO EKONOMINIO IR SOCIALINIO PAGRINDIMO APRAŠAS

I. BENDROSIOS NUOSTATOS

1. Trijų suformuotų kitos paskirties, komercinių objektų statybos ir (ar) vienbučių ir dvibučių gyvenamųjų namų statybos naudojimo būdo žemės sklypų iš fizinių ir juridinių asmenų pirkimo ekonominio ir socialinio pagrindimo aprašas parengtas vadovaujantis šiais teisės aktais:

1.1. Lietuvos Respublikos vietos savivaldos įstatymo 6 straipsnio 12 punktu;

1.2. Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ patvirtinto Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo 17 punktu.

1.3. Lietuvos Respublikos socialinės apsaugos ir darbo ministro 2020 m. kovo 16 d. įsakmu Nr. A1-226 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašo Nr. 2 patvirtinimo“ patvirtinto 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1-CPVA-V-427 „Institucinės globos pertvarka: investicijos į infrastruktūrą“ projektų finansavimo sąlygų aprašo Nr. 2 39.1 ir 39.4 papunkčiais.

1.4. 2021 m. balandžio 30 d. Iš Europos Sąjungos struktūrinių fondų lėšų bendrai finansuojamo projekto Nr. 08.1.1-CPVA-V-427-16-009 „Vilniaus miesto socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią“ sutartimi Nr. A94-6/21.

2. Trys suformuoti kitos paskirties, komercinių objektų statybos ir (ar) vienbučių ir dvibučių gyvenamųjų namų statybos naudojimo būdo žemės sklypai perkami, įgyvendinant Europos Sąjungos struktūrinių fondų finansuojamą projektą „Vilniaus miesto socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią“.

II. TIKSLAI IR JŲ PASIEKIMO BŪDAI

3. Tikslas – skelbiamų derybų būdu įsigyti tris suformuotus kitos paskirties komercinių objektų statybos ir (ar) vienbučių ir dvibučių gyvenamųjų namų statybos naudojimo būdo žemės sklypus Vilniaus mieste esančiose teritorijose ir juose pastatyti vieną dienos centrą, du dienos centrus / socialines dirbtuves, vienas socialines dirbtuves proto negalią turintiems asmenims ir vienus savarankiško gyvenimo namus psichikos negalią turintiems asmenims.

Vykstant institucinės globos pertvarkos procesui, Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 patvirtintos Socialinės globos normų aprašo 4 priedo „Senyvo amžiaus asmenų ir suaugusių asmenų su negalia ilgalaikės (trumpalaikės) socialinės globos normos, taikomos socialinės globos namams, specializuotiems slaugos ir socialinės globos namams ir grupinio gyvenimo namams“ V srities „Aplinka ir būstas“ 16.7 papunktyje nustatyta, kad nuo 2016 m. liepos 1 d. asmenims su negalia (išskyrus asmenis su sunkia negalia, turinčius proto ir (ar) psichikos negalią ar kompleksinę negalią, kuriems nustatytas 0–25 procentų darbingumo lygis ir specialusis nuolatinės slaugos poreikis ar specialusis nuolatinės priežiūros (pagalbos) poreikis) naujai steigiami tik grupinio gyvenimo namai. Atsižvelgiant į tai, kad proto ir (ar) psichikos negalią turintys asmenys, kuriems nenustatyti specialieji poreikiai, jau dabar nebeapgyvendinami socialinės globos įstaigose, kurių savininko teises ir pareigas įgyvendina Socialinės apsaugos ir darbo ministerija bei esant nuolatiniam ilgalaikės socialinės globos paslaugų poreikio augimui, pradėtas bendruomeninių socialinių paslaugų plėtros procesas. Vilniaus miesto savivaldybė parengė projektinį pasiūlymą „Vilniaus miesto bendruomeninių socialinių paslaugų infrastruktūros tinklo kūrimas ir plėtra asmenims, turintiems proto ir (arba) psichikos negalią“ (toliau – projektas), kuris buvo įtrauktas į valstybės finansuotinų projektų sąrašą. Projektinis pasiūlymas parengtas pagal Lietuvos Respublikos socialinės apsaugos ir darbo ministerijos investicinį projektą „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Vilniaus regione“, kuriuo numatyta Vilniaus mieste įsteigti šiuos infrastruktūros objektus, kuriuose bus teikiamos bendruomeninės paslaugos: 6 grupinio gyvenimo namus, kuriuose gyvens 60 proto negalią turinčių žmonių; savarankiško gyvenimo namus, kuriuose gyvens 10 psichikos negalią turinčių žmonių; 2 apsaugotus būstus, kuriuose gyvens 8 psichikos negalią turintys asmenys; dienos centrą, kuriame dienos socialinės globos paslaugos bus teikiamos 20 asmenų; socialines dirbtuves / dienos užimtumo centrus, kuriuose paslaugos bus teikiamos 84 asmenims.

Projekte numatyta įsigyti du žemės sklypus apytiksliai po 15 arų, kurių viename bus statomas dienos centras, kitame dienos užimtumo centras / socialinės dirbtuvės. Trečiame numatytame įsigyti apytiksliai 30 arų ploto žemės sklype numatyta statyti dienos užimtumo centrą / socialines dirbtuves ir socialines dirbtuves.

4. Projekto alternatyvos nagrinėtos Lietuvos Respublikos socialinės apsaugos ir darbo ministerijos parengtame investiciniame projekte „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Vilniaus regione“, kuris buvo patvirtintas Lietuvos Respublikos socialinės apsaugos ir darbo ministerijos Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų plano įgyvendinimo pertvarkos valdymo grupės: https://www.pertvarka.lt/ii-pertvarkos-etapas/parengtas-vilniaus-regiono-investiciju-projektas/. Iš neatmestų alternatyvų pasirinkta dienos centro, dviejų dienos užimtumo centrų / socialinių dirbtuvių ir socialinių dirbtuvių statyba (su sklypo įsigijimu). Nauji pastatai bus statomi pagal juose vykdomai veiklai taikytinus socialinių paslaugų teikimui keliamus reikalavimus, patalpos bus pritaikytos neįgaliųjų poreikiams.

III. REIKALAVIMAI PERKAMIEMS ŽEMĖS SKLYPAMS

5. Pirkimo objekto dalys skirstomos į tris grupes:

Grupės	Pirkimo objekto dalis	Teisės aktų nustatyta tvarka suformuoto ir Nekilnojamojo turto registre įregistruoto kitos paskirties komercinių objektų statybos ir (ar) vienbučių ir dvibučių gyvenamųjų namų statybos naudojimo būdo žemės sklypo plotas, arais	Teisės aktų nustatyta tvarka suformuoto ir Nekilnojamojo turto registre įregistruoto kitos paskirties komercinių objektų statybos ir (ar) vienbučių ir dvibučių gyvenamųjų namų statybos naudojimo būdo žemės sklypo teritorija Vilniaus mieste	Perkamų žemės sklypų skaičius nurodytai pirkimo objekto daliai
I GRUPĖ	1	Apie 15–25 arus	Viršuliškių, Pašilaičių seniūnijose	1
II GRUPĖ	1	Apie 15–25 arus	Vilkpėdės seniūnijoje	1
III GRUPĖ	1	Apie 30–45 arus	Panerių seniūnijoje	1

6. Kiekvienas žemės sklypas:

6.1. turi būti pažymėtas kadastro žemėlapyje;

6.2. sklypas ir subjekto nuosavybės teisės turi būti įregistruotos Nekilnojamojo turto registre;

6.3. neturi būti areštuoti, taip pat neturi būti teisminio ginčo objektu.

7. Kiekvienoje 5 punkte nurodytoje teritorijoje perkama po vieną žemės sklypą. Visi žemės sklypai turi būti laisvi (neužstatyti), juose neturi būti jokių statinių.

8. Kiekvienas žemės sklypas turi būti 5 punkte nurodytoje teritorijoje, kurioje yra įrengta susisiekimo ir inžinierinė infrastruktūra; nutiesti inžinieriniai tinklai bei susisiekimo komunikacijos, pastatyti kiti inžinieriniai statiniai.

9. Prie žemės sklypų turi būti reali galimybė privažiuoti transporto priemonėmis iš įrengtų gatvių.

IV. PIRKIMO BŪDAS

10. Nekilnojamas turtas perkamas vadovaujantis Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo tvirtinio“ patvirtinto Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo 8.1 papunkčiu ir 9 punktu.

V. PIRKIMO KRITERIJAI

11. Vilniaus miesto savivaldybės administracijos direktoriaus įsakymu sutaryta Trijų suformuotų žemės sklypų, reikalingų Savivaldybės funkcijoms vykdyti, pirkimų komisija, prieš priimdama sprendimą dėl minėto nekilnojamojo daikto pirkimo, turi vadovautis šiais kriterijais (pagal eiliškumą):

11.1. žemės sklypai turi būti suformuoti ir teisiškai įregistruoti Nekilnojamojo turto registre;

11.2. žemės sklypai turi būti tinkami naudoti pagal Nekilnojamojo turto registre įregistruotą pagrindinę žemės naudojimo paskirtį ir naudojimo būdą bei atitikti pirkimo sąlygų reikalavimus;

11.3. pirkimo kaina palyginama su žemės sklypų rinkos kainų analogais ir nustatoma derybų būdu siekiant ekonomiškai naudingiausio rezultato.

12. Jeigu kiekvienoje konkrečioje 5 punkte nurodytoje teritorijoje bus gauti daugiau negu vienas pasiūlymas, atitinkantis pirkimo kriterijus, sprendimas dėl laimėtojo bus priimamas pagal ekonomiškiausius ir tinkamiausius žemės sklypų pasiūlytus kriterijus (mažėjimo tvarka):

12.1. siūloma žemės sklypo kaina už vieną arą;

12.2. žemės plotas (pirmenybė teikiama mažesniam žemės sklypo plotui su galimybe didesniu užstatymo intensyvumu ir sklypo užstatymo procentu);

12.3. privažiavimas viešuoju transportu (pirmenybė teikiama arčiau viešojo transporto stotelės esančiam žemės sklypui).

_____________________________________